U zavisnosti od uzrasta deteta, možete da instalirate Kaspersky Safe Kids i da sami postavite pravila za korišćenje uređaja ili da to uradite zajedno sa svojim detetom.
Uzrast: 3-6
Instaliranje Kaspersky Safe Kids aplikacije ne zahteva prethodni razgovor sa decom uzrasta 3-6 godina. 
Aplikaciju možete instalirati pre nego što date uređaj vašem detetu. Ukoliko dozvolite svom detetu da koristi vaš uređaj, dobro bi bilo da napravite odvojeni nalog za dete gde možete da postavite sva potrebna ograničenja. 
Zapamtite da dete lako može postati zavisnik od gedžeta. Ne bi trebalo da dozvolite detetu da koristi svoj telefon ili tablet tokom obroka ili da ga koristite kao sredstvo za smirivanje. U suprotnom, vaše dete bi moglo da odbija da jede bez crtanog filma ili da plače zato što mu ne date njegov telefon.
Uzrast: 7-10
Deca uzrasta 7-10 godina mogu da koriste računar za domaće zadatke, a telefon da kontaktiraju roditelje i drugare, tako da nije neobično da imaju svoj vlastiti uređaj. Bilo bi dobro da instalirate aplikaciju pre nego što date svom detetu njihov prvi lični uređaj. Svom detetu možete reći, na primer: 
„Instalirao sam poseban program koji će te čuvati. Naučiće te kako da budeš bezbedan dok si na Internetu, upozoriće te o informacijama koje su loše, i pomoći će ti da pronađeš svoj telefon ukoliko ga izgubiš“
Nije potrebno da svom detetu kažete sve funkcije programa. Promišljeno koristite informacije koje dobijete putem Kaspersky Safe Kids aplikacije.
Deca uzrasta 7-10 godina najčešće svoje slobodno vreme provode u igri. Ukoliko deca sve svoje vreme provode igrajući igre na računaru, mogu postati zavisnici. Važno je da kontrolišete vreme koje dete provede ispred ekrana. Preporučeno je da ograničite vreme na 2 časa dnevno.
Uzrast: 11-13
Instaliranje Kaspersky Safe Kids aplikacije trebalo bi da se komunicira deci uzrasta 11-13 godina. 
Možete ga dovesti u vezu sa kupovinom novog uređaja koje vaše dete želi. Možete reći: 
„Kupiću ti novi telefon (računar) pod jednim uslovom – Kaspersky Safe Kids mora biti instaliran na njemu. Zaštitiće te od štetnih Web lokacija, upozoriće me ukoliko nepoznati ljudi pokušaju da te kontaktiraju i obavestiće me gde se nalaziš.“
Ukoliko ne planirate da kupite nov uređaj, recite detetu kako ste zabrinuti i ponudite mu kompromis: 
„Stalno možeš da čuješ o pretnjama koje postoje na Internetu i u stvarnosti: kidnapovanja, pljačke, terorizam, kockanja, uhođenja, ucene i slično. (Bilo bi dobro da date primer iz stvarnog života za koje je dete čulo ranije.) Mnogo brinem za tebe, ali razumem da rasteš i da želiš više slobode i samostalnosti. Hajde da se dogovorimo ovako: prestaću da ti zanovetam za to što radiš, ali ćemo instalirati program koji će te štititi od štetnih Web lokacija, upozoriće mene ukoliko nepoznata osoba pokuša da te kontaktira, a reći će mi i gde se nalaziš. Šta kažeš na to?“
Za decu uzrasta od 11-13 godina, potrebno je da se fokusirate na tri najvažnije funkcije aplikacije: praćenje lokacije, nadgledanje društvenih medija i sumnjivih kontakata, kao i sprečavanje zavisnosti od društvenih mreža. Nema potrebe da svom detetu predstavljate sve opcije Kaspersky Safe Kids aplikacije.
Nemojte kriti činjenicu da ćete moći da vidite informacije u vezi sa lokacijom gde se dete nalazi. Najbolje da kažete: 
„Odrastaš i postaješ samostalan. To me raduje, ali brinem što neću moći da ti pomognem ukoliko ti zatreba moja pomoć. Provodi vreme sa drugarima kako god ti želiš, ali ne preteruj. Moram da znam gde se nalaziš. Hajde da zajedno odredimo gde možeš slobodno da se krećeš. Ovaj program će me obavestiti ukoliko odeš negde drugde. Ukoliko je potrebno negde da odeš, samo me pozovi, može?“
Upozorite svog adolescenta da ćete moći da pročitate njegove poruke na društvenim medijima i da će vas upozoriti o sumnjivim kontaktima: 
„Kao i svi drugi, mogu da vidim tvoju stranicu, ali samo ono šta postaviš javno. Ne brini, neću moći da vidim tvoje privatne poruke. Poštujem tvoju privatnost. Međutim ukoliko neko sumnjiv pokuša da te doda za prijatelja, na primer, neki nepoznat čovek, program će me obavestiti o tome."
Za uzrast 11-13 godina, status grupe vršnjaka je posebno važan. Oni koriste Internet kao alat za komunikaciju i druženje. Objasnite svom detetu da je važno da redovno pravi pauze dok je na društvenim medijima i predložite mu: 
„Mnogi ljudi, ne samo tinejdžeri, imaju problem prekomerne upotrebe društvenih medija. U teškim slučajevima, može biti potrebna pomoć psihijatra. Najjednostavniji način da sprečimo to jeste da ograničimo upotrebu društvenih medija. Društvene medije možeš da koristiš pod jednim uslovom: Ne možeš da koristiš dok si u školi ili noću.“
Preterana kontrola može uticati na vaš odnos sa decom ovog uzrasta. Promišljeno koristite informacije koje dobijete putem Kaspersky Safe Kids aplikacije. U nekim situacijama biće potrebno da sami donesete zaključke, ali nije potrebno da ih predočite svom detetu. 
Uzrast: 14-17
Ukoliko je vaše dete uzrasta 14-17 godina, morate sa njim postići dogovor oko upotrebe Kaspersky Safe Kids aplikacije. 
Ukoliko aplikaciju instalirate bez njegovog znanja, to može dovesti do neželjenih posledica. Možete reći: 
„Već si samostalan i znam da misliš da samo bespotrebno brinem. Ali čak i odrasli ponekad upadaju u teške situacije. Osećao bih se mnogo bolje ako se dogovorimo da instaliramo specijalni program na telefonu i računaru koji će me upozoriti na pretnje i sumnjive kontakte i zaštititi te da greškom ne kupiš stvari na Internetu i od finansijskih prevara. Obećavam da neću koristiti funkcije koje stvarno ne želiš.“
Dobrovoljni pristanak vašeg deteta da instalira aplikaciju je znak poverenja. Zapamtite da je većina dece starije od 14 godina dovoljno tehnički obrazovana da obrišu bilo koju aplikaciju sa svog uređaja. Vaš tinejdžer može jednostavno da isključi svoj telefon, kupi drugi uređaj ili da otvori drugi nalog društvenih medija. 
Mnoga deca između 14 i 17 godina imaju prvo iskustvo zaljubljivanja i postaju sve više zainteresovana za odnose, uključujući i seksualne. Vaše dete možda ne želi da vam se poveri. Budite razumni i dozvolite mu da pregleda Web lokacije na ovu temu koje smatrate prikladnim.